cyanic-selkie/wikianc huggingface dataset:
Շամպայն
Շամպայն, խաղողի փրփրուն գինի։ Հերմետիկ փակ անոթներում երկրորդային խմորման միջոցով գինին հագեցվում է ածխաթթու գազով։ Մշակվում է խաղողի հատուկ տեսակներից։ Շամպայն է կոչվում Ֆրանսիայի Շամպայն նահանգի անունով, որտեղ առաջին անգամ XVII դարի վերջին այն մշակվել է։ Երկրորդային խմորմամբ ածխաթթու գազով հագեցման պրոցեսը կոչվում է շամպայնացում, որը կատարվում է շշերում (դասական եղանակ, երբ շամպայնացումը կատարվում է 0․8 լիտր տարողությամբ հերմետիկ փակված շշերում, հնացվում է 3 տարի) կամ պահամաններում (ընդհատ և անընդհատ)։ Ըստ շաքարի պարունակության տարբերում են բրյուտ (մինչև 0, 3%), ամենաանապակ (0, 8%), անապակ (3%), կիսաանապակ (5%), կիսաքաղցր (8%), քաղցր (10%) տեսակները։ Իսկական Ֆրանսիական շամպայնի մեկ շշի մեջ մոտավորապես 49 միլիոն պղպջակներ կան։
Կատեգորիա:Շամպայն Կատեգորիա:Եվրոպական խոհանոց Կատեգորիա:Թունդ ալկոհոլային խմիչքներ
Արատես (գետ)
Արատես, Այսասի, գետ Հայաստանի Վայոց ձորի մարզում։ Սկիզբ է առնում Վարդենիսի լեռներից և Շատին գյուղից հյուսիսում աջից միախառնվում  Կարակայա գետին։ Երկարությունը 12 կմ է։ Ընդհանուր ջրահավաք մակերեսը` 33,2 կմ²։ Գետի վրա նախատեսում է կառուցել «Նանե» ՓՀԷԿ, ՓՀԷԿ-ի շահագործման դեպքում Այսասը խողովակի մեջ կվերցվի գետի 5996 մետր գումարային տարածքում, որը կազմում է գետի մոտ 50 %   ։
Ծանոթագրություններ
Կատեգորիա:Կարակայա գետի վտակներ Կատեգորիա:Վայոց ձորի մարզի գետեր
Արդեչ (գետ)
Արդեչ, գետակ Վայոց ձորի մարզում, Արփա գետի ձախ օժանդակը։ Սկիզբ է առնում համանուն լեռան հյուսիսային լանջից բխող Մեծակունք աղբյուրից և Արփի գյուղի հյուսիսային մասում միանում մայր գետին։ Երկարությունը 6 կմ է ։
Ծանոթագրություններ
Կատեգորիա:Վայոց ձորի մարզի գետեր Կատեգորիա:Արփա գետի վտակներ
Բախումներ Անբար գավառում (2013—2014)
Էսկալացիայի պատճառ դարձավ սուննիների ճամբարի ցրումը, բողոքարկությունները Ռամադիում, որը կազմակերպվել է դեռևս 2012 թվականին, ի նշան բողոքի գերիշխանության շիաների իրաքյան ղեկավարության հետ։
2013 թվականի դեկտեմբերի 30-ի հավաքի ընթացքում զոհ դարձան 13 ցուցարարներ, որից հետո քաղաքում սկսվեց խռովություն, Իրաքի իշխանության կտրուկ քննադատությունով հանդես եկան ընդիմական սուննիական պատգամավորները , 2014 թվականի հունվարի 1-ին ԻԼԻՊ-ի զինյալները հարձակվեցին Մոսուլի վրա , հունվարի 2-ին զինյալները գրավեցին Ռամադին ։ Հունվարի 3-ին իշխանական զորքերի հետ կատաղի բախումներում Անբար գավառի տարածքում զոհվեցին տասնյակ զինյալներ ։
Հունվարի 4-ին կառավարությունը հաստատեց Ֆոլուջա քաղաքի կորուստը ։ Սակայն հաջորդ օրը իրաքական կառավարությունը ավիահարված հասցրեց Ռամադիին. Ռամադիի շրջակայքում զինյալների հետ բախման ընթացքում զոհվեցին կառավարական զորքի 22 զինվորներ. Հունվարի 6-ին ԻԼԻՊ-ը առաջխաղացում զարգացրեց և հարձակվեց Բաղդադի մոտ գտնվող Աբու Գրեիբ արվարձանի մոտ գտնվող կառավարական ուժերի վրա ։
Փետրվարի 13-ին ապստամբները հարձակում զարգացրին և գրավեցին Սուլիյման Բեկ քաղաքը ։
Արտաքին հղումներ
Կատեգորիա:Իրաքի ճակատամարտեր Կատեգորիա:ԻԼԻՊ
Ներքին Ալվան
Ներքին Ալվան (ქვემო ალვანი), գյուղ Վրաստանում։ Գտնվում է Կախեթի մարզի Ախմետայի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2489 մարդ, մեծամասնությունը՝ վրացիներ։
Ումբրիներ
Ումբրիներ (Umbri), հնագույն իտալիկներ, որոնք ապրել են Հյուսիսային Իտալիայում բրոնզե դարի վերջին։ Համաձայն մեկ այլ վարկածի՝ ումբրիները, ինչպես տեղի ցեղերը, որոնք ընդգրկված են օսկոսկո-Ումբիրյան խմբում, մ․թ․ա 9-րդ դարում Կենտրոնական Եվրոպայից գաղթել են Ապենինյան թերակղզու հյուսիս, որից հետո իտալացիների այս խմբի մեծ մասը եկել է հարավ։ Ենթադրաբար մ․թ․ա 7-րդ դարի սկզբին էտրուկսների ճնշման պատճառով ումբիրների (սաբիներ ) մի մասը տեղափոխվել է թերակղզու կենտրոնական և հարավային մաս (դեպի օսկաների երկիր), որտեղ էլ իրենցից առաջացել են սամնիտները։ Մ․թ․ա 5-րդ դարում էնտրուկսները գրավել են ումրիների մշակութային կենտրոնը՝ Պերուջան։ Մեր թվարկության սկզբում հռոմեացիները հպատակեցրել են ումբրիներին ու հռոմեացրել։ Ումբիրներին անունով տարածաշրջանը կոչվել է Ումբրիա։
Ներքին Ալվան
Ծանոթագրություններ
Կատեգորիա:Վրաստանի գյուղեր Կատեգորիա:Ախմետայի շրջան
Ումբրիներ
Հետազոտողների մեծ մասը ումբրիներին համարում են երկրորդ հնդեվրոպական լեզվաընտանիքի ժառանգորդ (լատինների և սիկուլների նախնիներից հետո) և դրանք նույնացվում են Վիլլանովյան մշակույթի հետ ։
1444 թվականին հայտնաբերված իգուվինյան աղյուսակները (լավ պահպանված յոթ բրոնզե թերթիկներ) լույս են սփռել ումբրիների կրոնի վրա։ Ումբրիների աստվածների պանթեոնում ընդգրկված էին Ֆերոնիան, Վակենտիան, Միներվան և ուրիշներ։ Տաճարներում տեղադրվել են աստվածների բրոնզե արձաններ։
Հին հռոմեացիներն առաջին անգամ շփվել են ումբրիացիների հետ մ․թ․ա 310 թվականին և նվաճել նրանց 260 թվականին։ Սամնիտների (հին իտալական ցեղ) հետ պատերազմում ումբրիները հանդես են եկել Հռոմի թշնամի Կոալիցիայի կողմից։ Իտալիայի միավորվելուց հետո որոշ ումբրիներ ստացել են լիարժեք քաղաքացիություն կամ քաղաքացիություն՝ առանց ձայնի իրավունքի։ 89 թվականին բոլոր ումբրիները ստացել են հռոմեական քաղաքացիություն։
Գրականություն
Կատեգորիա:Հին ազգեր Կատեգորիա:Իտալիայի պատմություն Կատեգորիա:Էթնիկ խմբեր Կատեգորիա:Իտալիայի ազգեր
Լիմոս
Լիմոս կամ Լիմուս (Λιμός՝ «սով»), հին հունական դիցաբանության մեջ քաղցի և սովամահության անձնավորումը, աստվածուհի։ Հռոմեական կրոնում Լիմոսը նույնացվել է Ֆամես աստվածուհու հետ (Fames) ։ Նա հակադրվում էր Դեմետրային՝ բերքի և բարեբերության աստվածուհուն, և ինչպես գրել է Պուբլիուս Օվիդիուս Նասոն՝ Լիմոսը երբեք չէր կարող հանդիպել նրան և Պլուտոսին՝ հարստության, առատ բերքի աստծուն ։ Լիմոսի պաշտամունքը հաստատված չի եղել ։
Հիշատակում
Լիմոսն առաջին անգամ հիշատակվել է Հեսիոդոսի «Թեոգոնիայում» (227) որպես երկպառակության աստվածուհի Էրիսի դուստր, ինչպես նաև ևս 13 մարդկային դժբախտությունների (Ատե՝ «փլուզում», Դիսնոմիա՝ «անիշխանություն», Լեթա՝ «մոռացություն» և ուրիշներ) քույրը ։
Հիշատակվում է Պուբլիուս Օվիդիուս Նասոյի «Կերպարանափոխություններ» պոեմում։ Վերգիլիոսի «Էնեականում» (VI, 276) իր մի քանի քույրերի հետ կանգնած է Հադեսի թագավորության մուտքի մոտ ։ Լուցիուս Աննեուս Սենեկան հիշատակել է Լիմոսին «Մոլեգին Հերկուլեսը» ողբերգությունում (686) ։
Արտաքին հղումներ
Կատեգորիա:Հին հունական աստվածներ Կատեգորիա:Զևսի զավակներ
Լե Վան
Լե Վան (Les Vans), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 2812 մարդ, բնակչության խտությունը` 90.45 մարդ/կմ²։ Բնակավայրը զբաղեցնում է 31.09 կմ² տարածք։
Աշխարհագրություն
Գտնվում է Փարիզ քաղաքից 520 կմ հարավ, Լիոն քաղաքից` 165 կմ հարավ, Պրիվա քաղաքից` 55 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1481 աշխատունակ (15-64 տարեկան) բնակիչ, որոնցից ակտիվ էին 982-ը, իսկ ոչ ակտիվները` 499։ Ակտիվության ցուցանիշը կազմում է 66,3 %։ 982 աշխատունակ մարդկանցից աշխատել է 802 անձ (418 տղամարդ և 384 կին)։ Գործազուրկ են եղել 180 անձ (97 տղամարդ և 83 կին)։ 499 անաշխատունակներից 103-ը եղել են աշակերտներ կամ ուսանողներ, 224-ը` թոշակառուներ, իսկ 172-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Թագավորական ինժեներական ակադեմիա
Թագավորական ինժեներական ակադեմիա (Royal Academy of Engineering), բրիտանական կրթական-լուսավորչական կազմակերպություն բնական գիտությունների բնագավառում։
Պատմություն
Ակադեմիան հիմնադրվել է 1976 թվականին և ի սկզբանե կոչվել է «Ինժեներների ընկերակցություն»։ Թագավորական  հրովարտակը հրապարակվել է 1983 թվականին, «Թագավորական ինժեներական գիտությունների ակադեմիա» անվանումն ընդունվել է 1992 թվականին։
Ակադեմիայի գործունեություն
Այս պահին Ակադեմիայի նախագահի պաշտոնը զբաղեցնում է լորդ Բրաունի Մեդինգլին (Lord Browne of Madingley ): Ակադեմիան գտնվում է արքայազն Ֆիլիպի` Էդինբուրգի դուքսի հովանավորության ներքո։ Ակադեմիան հրատարակում է «Ingenia» ամսագիրը, ինժեներական տարբեր ոլորտներին վերաբերվող ոգևորիչ հոդվածներով։
Պարգևներ
Ակադեմիայի կողմից շնորհվող մեդալներ և մրցանակներ ` Բացի այդ, ամեն տարի Մեծ Բրիտանիայի ուսանող-ինժեներներից  ընտրվում են Առաջնորդական մրցանակի մի քանի դափնեկիրներ։
BEST ծրագիր
Ակադեմիան համակարգում և կոորդինացնում է BEST (Bette engineering, sciense, technology) ծրագիրը, որն ուղղված է ինժեներիայի և տեխնոլոգիական  գիտությամբ զբաղվող բոլոր տարիքի երիտասարդների հավաքագրմամբ։ Ծրագրի ակտիվ գործընկերներից են նաև Airbus ավիաշինական ընկերությունը և Գատսբի Բարեգործական ֆոնդը (Gatsby Charitable Foundation): Ներկայումս  ծրագրի շրջանակներում իրականացվում են 9  տարբեր ուղղություններով գիտական աշխատանքներ, որոնցից  «Մեկ տարի արդյունաբերությունում» ենթածրագիրը հնարավորություն է տալիս երիտասարդ մարդկանց մեկ տարի պրակտիկա անցկացնել ձեռնարկություններում, մինչև ինստիտուտ ընդունվելը։
Անդամակցություն ակադեմիայում
Ակադեմիան հրավիրում է Մեծ Բրիտանիայի առավել նշանավոր ինժեներներին։ Ամեն տարի ակադեմիայի իսկական անդամների ներկայացմամբ ընտրվում և ընդունվում են շուրջ 60 նոր անդամներ։ Ակադեմիայի պատվավոր անդամները և արտասահմանյան անդամները ընդունվում են ընտրության հիմունքներով։ 1976 թվականին  137 ինժեներների  անդամակցության առաջարկություն է արվել, որոնցից 129-ը ընդունել են հրավերը։  2011 թվականի փետրվարին ակադեմիայում հաշվառված էին 1390 իսկական անդամներ։ Ակադեմիայի անդամները կոչվում են  FREng (Fellow of The Royal Academy of Engineering):
Արտաքին հղումներ
Կատեգորիա:1976 հիմնադրումներ Անգլիայում Կատեգորիա:Մեծ Բրիտանիայի գիտական ընկերություններ Կատեգորիա:Բրիտանացի ճարտարագետներ
Սիրահարված կանայք (վեպ)
Սիրահարված կանայք (Women in Love)․ անգլիացի գրող Դեյվիդ Հերբերթ Լոուրենսի հանրահայտ վեպը, որ հրատարակվել է 1920 թվականին։ Այն ավելի վաղ լույս տեսած Ծիածանը (1915 թ․) վեպի շարունակությունն է, ուր հեղինակի ուշադրության կենտրոնում են մնում Բրենգուեն ազգանունը կրող երկու քույրերի՝ Ուրսուլայի և Գուդրունի կյանքի և սիրո պատմությունը։
Գուդրուն Բրենգուենը, որը նկարիչ էր, կապվում է Ջերալդ Քրիչ անունով արվեստագետի հետ, սակայն նրանց հարաբերությունները լինում են կործանարար։ Ի հակադրություն սրա, հեղինակը ներկայացնում է մյուս քրոջ՝ Ուրսուլա Բրենգուենի սիրավեպը Ռուփերտ Բըրքինի հետ։ Վերջինս օտարված մտավորական է, որի շատ հայացքներ ասոցացվում են հեղինակի անձի հետ։ Ջերալդի և Ռուփերտի միջև ստեղծված ֆիզիկական և ֆիզիոլոգիական կապվածությունը հուզական հարաբերությունների ֆոնին դառնում է ավելի խորը և լարված։ Ժամանակագրական առումով, վեպը ներկայացնում է բրիտանական հասարակության կյանքը նախքան Առաջին համաշխարհային պատերազմը։
Արտաքին հղումներ
Կատեգորիա:Հեռուստաշոուների հիմք ծառայած վեպեր Կատեգորիա:Էկրանավորված բրիտանական վեպեր Կատեգորիա:Անգլերեն գրքեր Կատեգորիա:Անգլերեն գրականություն Կատեգորիա:Դեյվիդ Հերբերթ Լոուրենսի վեպեր
Օրադյա
Օրադյա (Oradea, Nagyvárad, Großwardein), քաղաք Կրիշանայում (Ռումինիա)։ Համաձայն 2002 թվականի մարդահամարի, բնակչությունը կազմում է մոտ 206,000 մարդ (տասնմեկերորդ տեղը երկրում):
Աշխարհագրություն
Կրիշանա շրջանի կենտրոնը, Բիհորի շրջանի վարչական կենտրոնը: Քաղաքը գտնվում է Հունգարիայի սահմանի մոտ, Միջինդանուբյան դաշտավայրում, Կրիշլ-Ռեփիդ գետի հովտում (ռում. Crişul Repede, հունգ. Sebes-Körös — Шебеш-Кёрёш)։
Պատմություն
Առաջին անգամ Օրադիան հիշատակվել է լատիներեն Վարադինում անվանումով (լատ. Varadinum))՝ 1113 թվականին: Օրադիի ամրոցը, որի ավերակները գոյատևել են մինչ օրս, 1241 թվականին առաջին անգամ հիշատակվել է մոնղոլ-թաթարների պաշտպանության նախապատրաստման կապակցությամբ: Սակայն XVI դարում բնակավայրը վերածվեց քաղաքի:
1700-ական թվականներին Վիենային ճարտարագետ Ֆրանց Անտոն Հիլբրանդտը նախագծեց քաղաքի շենքերը բարոկկո ոճով: 1752 թվականից քաղաքում կառուցվել են բազմաթիվ շենքեր, այդ թվում՝ Հռոմի կաթոլիկ տաճարը, Եպիսկոպոսի պալատը, Քրիսի (Muzeul Ţurii Crişurilor) թանգարանը:
Երկրորդ համաշխարհային պատերազմի ավարտին քաղաքը ազատագրվել է՝ 1944 թվականի հոկտեմբերի 12-ին, Դեբրեքենում գործող 2-րդ զինված ուժերի զորքերի կողմից:
Տնտեսություն
Օրադյանը վաղուց եղել է Ռումինիայի ամենաբարգավաճ քաղաքներից մեկը, հիմնականում հունգարական սահմանի մոտ գտնվելու պատճառով, քաղաքը դարձել է Արևմտյան Եվրոպայի դարպասը:
Գործազրկության մակարդակը քաղաքում կազմում է մոտ 6%, ինչը մի փոքր ավելի ցածր է քան Ռումինիայի ցուցանիշը, բայց ավելի բարձր է քան Բիհոր թաղամասի ցուցանիշը(2%): Օրադյան ներկայումս Բիհորի նահանգում արտադրում է արդյունաբերական արտադրանքի մոտ 63%-ը, որը կազմում է շրջանի բնակչության մոտ 34,5%-ը: Հիմնական արդյունաբերության ճյուղերն են կահույքի, տեքստիլ, կոշկեղենի և սննդի արդյունաբերությունները:
Տրանսպորտ
Քաղաքում կա երեք տրամվայի և մի քանի ավտոբուսային երթուղիներ: Երեք երկաթուղային կայարան:
Ճարտարապետություն
Քաղաքի հնագույն թաղամասերը հիմնականում կառուցվել են ավստրո-հունգարական կայսրության դարաշրջանում` բարոկկո ոճով: Քաղաքի ծայրամասերի շենքերը կառուցվել են կոմունիզմի ժամանակներին:
2002 թվականին վերականգնվել են բազմաթիվ պատմական շենքեր:
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Ռումինիայի քաղաքներ Կատեգորիա:1113 թվականին հիմնադրված բնակավայրեր
Զարեհ Սինանյան
Կենսագրություն
Զարեհ Սինանյանը ծնվել է 1973 թվականին, Երևանում։ Հայրը ծնվել է Ստամբուլում, 1946 թվականին հայրենադարձել է ընտանիքով և հաստատվել Երևանում։ Մայրը Երևանից է, մայրական պապը Թալին քաղաքից, արմատներով մշեցի են ։
Սովորել է Երևանի թիվ 172 դպրոցում և Սայաթ-Նովայի երաժշտական դպրոցում։ 1988 թվականին ընտանիքով տեղափոխվել են ԱՄՆ և հաստատվել Բըրբանք քաղաքում։ Սովորել է Բըրբանքի John Muir Middle դպրոցում, ավարտել է Բըրբանքի ավագ դպրոցը։ 1997 թվականին ավարտել է Լոս Անջելեսի Կալիֆորնիայի համալսարանը (UCLA), սովորել է քաղաքագիտության և պատմության բաժիններում։ Այնուհետև սովորել է Հարավային Կալիֆորնիայի համալսարանի իրավաբանական ֆակուլտետում։ Աշխատել է Վաշինգտոնի թանկարժեք պարտատոմսերի շուկան վերահսկող մարմնում, ներգրավվել է հայկական լոբբիստական ընկերություններից մեկում։
Գործունեություն
2014 թվականի ապրիլին նշանակվել է Գլենդելի քաղաքապետ ։
2019 թվականից Հայաստանի վարչապետի որոշմամբ նշանակվել է Սփյուռքի գործերի գլխավոր հանձնակատար ։
Ծանոթագրություններ
Կատեգորիա:Ամերիկահայ իրավաբաններ Կատեգորիա:21-րդ դարի ամերիկացի քաղաքական գործիչներ Կատեգորիա:ԱՄՆ-ից Հայաստան արտագաղթածներ Կատեգորիա:Ամերիկահայ քաղաքական գործիչներ Կատեգորիա:Հայ քաղաքագետներ Կատեգորիա:Հայ փաստաբաններ
Շամփրուկներ
Շամփրուկներ (Laniidae), ճնճղուկազգիների կարգի թռչունների ընտանիք։ Մարմնի երկարությունը 16-ից 36 սմ է։ Կտուցը կարթաձև է, ոտքերը՝ ամուր, մատները զինված են սուր մագիլներով։ Պոչը երկար է, նեղ։ Լինում են մոխրագույն, սպիտակ, սև գույնի, որոշ տեսակներ վառ գունավորված են։ Շատ տեսակներ իրենց զոհին շամփուրում են բույսերի փշերին, որպեսզի հեշտությամբ պատառոտեն այն (այստեղից «Շամփրուկներ» անվանումը)։ Տարածված են Եվրոպայում, Աֆրիկայում, Ասիայում և Հյուսիսային Ամերիկայում։ Հյուսիսային տեսակները չվող են։ Ապրում են բաց, նոսր ծառածածկ կամ թփապատ տարածքներում։ Շամփրուկները բնադրում են ծառերի և թփերի վրա, դնում 3-ից 7 խայտաբղետ ձու։ Թխսում է էգը։ Երկու սեռերն էլ մասնակցում են սերնդի խնամքին։ Սնվում են միջատներով, կրծողներով, մանր թռչունների ձագերով։ Հայտնի է շամփրուկների 72 տեսակ։
Պատկերասրահ
Կատեգորիա:Թռչուններ
Ալեքսանդր Կոչետկով
Ալեքսանդր Սերգեևիչ Կոչետկով, ռուս խորհրդային բանաստեղծ և թարգմանիչ։
Կենսագրություն
1917 թվականին ավարտել է Լոսինոոստրովսկի գիմնազիան։ Սովորել է Մոսկվայի պետական համալսարանի բանասիրական ֆակուլտետում։
Պատանեկության տարիներից սկսել է բանաստեղծություններ գրել։ 17 տարեկանից բանաստեղծուհի Վերա Մերկուրևայի ուսանողն էր, այնուհետև հանդիպել և մտերմացել է Վյաչեսլավ Իվանովի հետ. «1921 թվականին ես ճանաչեցի քաղցր, գեղեցիկ և նույնիսկ զարմանալի Կոչետկովին», - ավելի ուշ գրել է Իվանովը ։ Կոչետկովի կենդանի ժամանակ հրատարակվել է բանաստեղծությունների ընդամենը մեկ ժողովածու։ Կոչետկովն առավել հայտնի է եղել որպես արևմտյան և արևելյան լեզուների պոեզիայի և արձակի թարգմանիչ։
Կոչետկովին համաժողովրդական համբավ է բերել «Բալլադ ծխեցված վագոնի մասին» բանաստեղծությունը, որն ավելի շատ հայտնի է «Սիրելիներից մի բաժանվեք» վերնագրով։ Բանաստեղծությունը գրել է 1932 թվականին, բայց առաջին անգամ հրատարակվել է միայն 1966 թվականին՝ ստեղծագործության քարոզիչ Լև Կոչետկովի «Պոեզիայի օր» ժողովածուում, «Բալլադ ...»-ը բանաստեղծությունը XX դարի երկրորդ կեսին դարձել է շատ հայտնի այն բանի շնորհիվ, որ հնչել է Էլդար Ռյազանովի «Ճակատագրի հեգնանք, կամ բաղնիքդ անուշ» ֆիլմում։
«Կոպերնիկ» (Մոսկվայի պլանետարիումի Թատրոն), «Ազատ ֆլամանդացիներ» (Ս.Շերվինսկու համահեղինակությամբ),  «Նադեժդա Դուրովա» (Կ. Լիպսկերովի համահեղինակությամբ) բանաստեղծությունների հեղինակն է։
Թաղման վայր
Աճյունասափորը թաղված է Դոնսկի գերեզմանատանը (կոլումբարի 14, բաժին 84) ։ 2014 թվականին, երբ «Նեդրոպոլիստների միության» անդամները հայտնաբերել են նրա թաղման վայրը, աճյունասափորը թափված է եղել և «բանաստեղծ Ալեքսանդր Սերգեևիչ Կոչետկով» մակագրությունը հազիվ է կարդացվել։ Այժմ որմնախորշի վրա պատկերված է բանաստեղծի դիմանկարը և նրա ամենահայտնի բանաստեղծությունից տողեր։
Մատենագրություն
Թարգմանություններ
Կատեգորիա:Ռուս բանաստեղծներ Կատեգորիա:Խորհրդային բանաստեղծներ Կատեգորիա:Խորհրդային թարգմանիչներ Կատեգորիա:Բանաստեղծներ այբբենական կարգով
Տոքսիկ էպիդերմալ նեկրոլիզ
Տոքսիկ էպիդերմալ նեկրոլիզ (ՏԷՆ) (Toxic epidermal necrolysis) (TEN)), մաշկի ծանր պատասխանի տեսակ ։ Ստիվենս-Ջոնսոնի համախտանիշի հետ (ՍՋՀ) կազմում է հիվանդությունների միջակայք, որում ՏԷՆ-ն առավել ծանրն է ։ Վաղ ախտանիշները ներառում են տենդը և գրիպանման ախտանիշները ։ Մի քանի օր հետո մաշկը սկսում է բշտիկավորվել և թեփոտվել ձևավորելով ցավոտ մաշկազուրկ տարածքներ ։ Լորձային թաղանթները, ինչպիսիք են բերանը, նույնպես բնորոշ է ներգրավվումը ։ Բարդությունները ներառում են ջրազրկում, սեպսիս, թոքաբորբ և բազմաօրգանային անբավարարություն ։
Ամենահաճախ հանդիպող պատճառը որոշ դեղամիջոցներ են, ինչպիսիք են լամոտրիջին, կարբամազեպին, ալլոպուրինոլ, սուլֆոնիլամիդային հակաբիոտիկներ և նեվիրապին ։ Այլ պատճառներ կարող են ներառել վարակները, ինչպիսիք են Mycoplasma pneumoniae-ն և ցիտոմեգալովիրուսը կամ պատճառը կարող է անհայտ մնալ ։ Ռիսկի գործոնները ներառում են ՄԻԱՎ/ՁԻԱՀ-ը և համակարգային կարմիր գայլախտը ։ Ախտորոշումը հիմնված է մաշկի ավելի քան 30%-ի ներգրավմամբ ։ ՏԷՆ-ը ՍՋՀ-ի, ՍՋՀ/ՏԷՆ-ի և DRESS համախտանիշի (Drug Reaction with Eosinophilia and Systemic Symptoms - դեղային պատասխանները էոզինոֆիլիայով և համակարգային ախտանիշներ) հետ միասին կազմում է մաշկային ծանր կողմնակի պատասխանների (SCARs- severe cutaneous adverse reactions) տեսակ ։ Հայտնի է որպես ՍՋՀ, երբ մաշկի ավելի քիչ քան 10%-ն է ներգրավված և միջին աստիճան է 10-30%-ի ներգրավման դեպքում ։ Բազմաձև էրիթեման (ԲԷ) սովորաբար համարվում է առանձին վիճակ ։
Բուժումը սովորաբար տեղի է ունենում հիվանդանոցում, ինչպիսիք են այրվածքային բաժանմունքը կամ ինտենսիվ թերապիայի բաժանմունքը ։ Ջանքերը կարող են ներառել պատճառի դադարեցում, դեղային ցավազրկում, հակահիստամիններ ։ Հակաբիոտիկներ, ներերակային իմունոգլոբուլիններ կամ կորտիկոստերոիդներ նույնպես կարող են օգտագործվել  ։ Բուժումը սովորաբար չի փոխում հիվանդության ընթացքը ։ ՍՋՀ-ի հետ ախտահարում է տարեկան 1-2 մարդ՝ մեկ միլիոնից ։ Կանանց մոտ ավելի հաճախ է հանդիպում, քան տղամարդկանց մոտ ։ Բնորոշ է սկիզբը 40 տարեկանից հետո ։ Մաշկը սովորաբար վերականգնվում է 2-3 շաբաթվա ընթացքում, այնուամենայնիվ լրիվ վերականգնումը կարող է տևել ամիսներ, իսկ շատերի մոտ մնում է քրոնիկ խնդիրներ  ։
Նախանշաններ
Ի վերջո ՏԷՆ-ը բերում է մաշկի տարածուն ախտահարման` կարմրությամբ, նեկրոզով և մաշկի վերին շերտի (էպիդերմիսի) ու լորձաթաղանթի շերտազատման։ Մինչև այս սաստիկ դրսևորումների ի հայտ գալը մարդիկ հաճախ ունենում են գրիպանման նախանշաններ` հազ, քթից արտադրություն, ջերմություն, ախորժակի անկում և հոգնածություն։ Նախքան ախտանիշների սկիզբը դեղի օգտագործման ժամանակաշրջանը կազմում է միջինում 14 օր (տատանվելով 1-4 շաբաթ), կարող է առաջանալ նաև 48 ժամվա ընթացքում կրկնակի օգտագործման դեպքում ։
Լորձաթաղանթային դրսևորումներ
Համարյա բոլոր մարդկանց մոտ ՏԷՆ-ով որպես կանոն ախտահարվում է բերանը, աչքը և սեռական օրգանները։ Ցավոտ վերքերը և էրոզիաները կարող են առաջանալ ցանկացած լորձաթաղանթային մակերեսներին ։ Բերանը դառնում է բշտիկավորված և էրոզված, ուտելու ընթացքում դժվարություններ առաջացնելով և երբեմն պարտադրում է քթով` նազոգաստրալ զոնդով սնուցում կամ ստամոքսային զոնդով միանգամից ստամոքսի մեջ։ Աչքերը կարող են այտուցվել, կեղևակալել կամ խոցոտվել բերելով պոտենցիալ կուրության։ Աչքերի հետ կապված ամենահաճախ հանդիպող խնդիրը ծանր կոնյուկտվիտն (շաղկապենաբորբ) է ։
Պատճառներ
ՏԷՆ-ի հետ կախված ամենահաճախ հանդիպող դեղերն են`
Հրապարակված է, որ ՏԷՆ-ը նաև կարող է առաջանալ Mycoplasma pneumoniae-ի, դանգի վիրուսի պատճառով։ Կոնտրաստ նյութերը, ինչպես նաև ոսկրածուծի կամ օրգանների փոխպատվաստումը նույնպես կապված են ՏԷՆ առաջացնելու հետ ։
ՄԻԱՎ
ՄԻԱՎ-դրական անհատների մոտ ի տարբերություն ընդհանուր պոպուլյացիայի ՍՋՀ/ՏԷՆ առաջացնելու ռիսկը 1000 անգամ մեծ է։ Այս բարձր ռիսկի պատճառը հայտնի չէ ։
Գենետիկա
Կոնկրետ գենետիկական գործոններ կապված են ՏԷՆ-ի բարձր ռիսկի հետ։ Օրինակ` կոնկրետ HLA շճատիպեր, որոնցից են HLA-B*1502, HLA-A*3101 և HLA-B*5801 , կապված են ՏԷՆ-ի զարգացման հետ, երբ առկա է սպեցիֆիկ դեղամիջոցների ազդեցություն։
Ախտածագում
Իմուն համակարգի դերը ՏԷՆ-ի հստակ պաթոգենեզում մնում է անհայտ։ Թվում է, թե իմունային բջջի որոշակի տեսակ (ցիտոտոքսիկ CD8+ T բջիջ) պատասխանատու է հիմնականում կերատինոցիտների մահվան և հետագա մաշկի շերտազատման համար։ Կերատինոցիտները էպիդերմիսի ստորին շերտում գտնվող բջիջներ են և մասնագիտացված են պահելու մաշկի շրջակա բջիջները միասին։ ՏԵսականորեն հաստատված է, որ CD8+ իմուն բջիջները դեղերի կամ դրանց մետաբոլիտների ազդեցությամբ դառնում են գերակտիվ։ Այնուհետև CD8+ T բջիջները միջնորդում են կերատինոցիտների մահը` արտազատելով տարբեր մոլեկուլներ, ներառելով պերֆորին, գրանզիմ B և գրանուլիզին։ Այլ գործոնները, ինչպիսիք են ՈՒՆԳ-α-ն և fas լիգանդը նույնպես ներառված են ՏԷՆ-ի պաթոգենեզում ։
Ախտորոշում
ՏԷՆ-ի ախտորոշումը հիմնված է, ինչպես կլինիկական այնպես էլ հյուսվածաբանական տվյալների վրա։ Վաղ ՏԷՆ-ը կարող է հիշեցնել դեղի նկատմամբ ոչ սպեցեֆիկ պատասխան, այդ պատճառով կլինիցիստները պետք է ապահովեն ՏԷՆ-ի կասկածի բարձր ցուցանիշ։ Բերանի, աչքի, և/կամ գենիտալ(սեռական) լորձաթաղանթների բորբոքման առկայությունը օգնում է ախտորոշման մեջ, քանի որ այս դրսևորումները առկա են ՏԷՆ-ով մոտավորապես բոլոր հիվանդների մոտ։ Նիկոլսկու ախտանիշը (դերմայի պապիլյար շերտի անջատումը հիմային շերտից նուրբ կողմնային ճնշման հետևանքով) և Ասբո-Հանսենի ախտանիշը ( բուլլայի կողմնային տարածում ճնշման հետևանքով) նույնպես օգնող ախտորոշիչ նշաններ են ՏԷՆ-ով հիվանդների մոտ ։
Գոյություն ունի նշանակալի հետաքրքրություն հայտնաբերելու շիճուկային բիոմարկերները ՏԷՆ-ի վաղ ախտորոշման համար` հաշվի առնելով նշանակալի հիվանդացությունը և մահացությունը, ինչպես նաև արագ բուժման դեպքում ապաքինումը։ Շիճուկային գրանուլիզինը և շիճուկային բարձր շարժունակության խմբի B1 սպիտակուցը (HMGB1-serum high-mobility group protein B1) պատկանում են հետազոտված մարկերների թվին, որոնք հուսալի արդյունքներ են ցույց տվել վաղ կատարված հետազոտություններում ։
Հյուսվածաբանություն
ՏԷՆ-ի վերջնական ախտորոշումը հաճախ պահանջում է հաստատել բիոպսիայով։ Հյուսվածաբանորեն, վաղ ՏԷՆ-ի դեպքում ցույց է տալիս նեկրոզացված ցրված կերատինոցիտներ։ Ավելի ուշ ՏԷՆ-ի դեպքում ամբողջ հաստությամբ էպիդերմալ նեկրոզ է երևում սուբէպիդերմալ բաժանումով, և պապիլյար դերմայում սակավ բորբոքային ինֆիլտրատ։ Հյուսվածաբանորեն հայտնաբերված էպիդերմալ նեկրոզը զգայուն, բայց ոչ սպեցիֆիկ դրսևորում է ՏԷՆ-ի համար ։
Բուժում
ՏԷՆ-ի առաջնային բուժումը հանդիսանում է պատճառական գործոնների ազդեցության դադարեցումը, սովորաբար մեղադրյալ դեղի դադարեցումը, վաղ ուղղորդումը և բուժումը այրվածքային կամ ինտենսիվ թերապիայի բաժանմունքներ, աջակցող բուժում և սնուցում ։
Ներկայիս գրականությունը չի ընդունում ցանկացած լրացուցիչ համակարգային թերապիայի օգտագործումը։ Ներերակային իմունոգլոբուլինի նկատմամբ սկզբնական հետաքրքրությունը ծագել է հետազոտության արդյունքում, որը ցույց է տվել, որ ներերակային իմունոգլոբուլինը (IVIG-Intravenous immunoglobulin) կարող է ընկճել Fas-FasL խթանված կերատինոցիտների ապոպտոզը in vitro պայմաններում ։ Ցավոք հետազոտությունները ՏԷՆ-ի ժամանակ ներերակային իմունոգլոբուլինի օգտագործման վերաբերյալ հակասական արդյունքներ են հայտնաբերել ։ Հետազոտություններից մինչև օրս սահմանափակված է կատարել ավելի գեներալիզացված եզրակացություններ վերահսկվող փորձերի պակասի պատճառով և հիվանդության ծանրության, ներերակային իմունոգլոբուլինի դոզավորման և ներմուծման ժամանակի առումով հետազոտության անհամապաստասխանության պատճառով ։ Ներերակային իմունոգլոբուլինի փաստացի օգուտը ՏԷՆ-ի ժամանակ գնահատելու համար ավելի մեծ, բարձրորակ հետազոտություններ են անհրաժեշտ։
ՏԷՆ-ի համար բազմաթիվ այլ լրացուցիչ թերապիաներ են փորձարկվել, ներառելով` կորտիկոստերոիդներ, ցիկլոսպորին, ցիկլոֆոսֆամիդ, պլազմաֆերեզ, ֆենտոքսիֆիլին, ացետիլցիստեին, ինֆլիքսիմաբ և գրանուլոցիտար գաղութախթանիչ գործոն (եթե առկա է ՏԷՆ-ի հետ կապված լեյկոպենիա)։ Կան խառը ապացույցներ կորտիկոստերոիդների օգտագործման մասին և եզակի ապացույցներ այլ թերապիաների համար ։ 2002թ.-ի մետաանալիզը եզրակացրեց, որ չկան հուսալի ապացույցներ ՏԷՆ-ի բուժման համար : Թալիդոմիդը որևէ օգուտ չի ցուցաբերել և կապված է մեծ թվով մահացության հետ, ի տարբերություն պլացեբոի ։
Ծանրության սանդղակ
«Տոքսիկ Էպիդերմալ Նեկրոլիզ Հիվանդության Ծանրության Սանդղակը» (SCORTEN-Severity of Illness Score for Toxic Epidermal Necrolysis) գնահատման համակարգ է, որը զարգացել է ՏԷՆ-ի ծանրությունը գնահատելու համար և կանխատեսելու սուր ՏԷՆ-ով հիվանդների մահացությունը ։
Մեկ միավոր է տրվում հետևյալ գործոններից յուրաքանչյուրին
Սանդղակ
Նշում` այս գնահատման համակարգը ամենաարժեքավորն է, երբ օգտագործվում է հոսպիտալացման առաջին և երրորդ օրերին, և կարող է թերագնահատել շնչառական ախտանիշներով հիվանդների մահացությունը ։
Երկարաժամկետ բարդություններ
Նրանք, ովքեր գոյատևում են ՏԷՆ-ի սուր փուլից հետո հաճախ տառապում են երկարաժամկետ բարդություններից, որոնք ախտահարում են մաշկը և աչքերը։ Մաշկային դրսևորումները կարող են ներառել սպիավորում, դուրս ցցված մելանոցիտային նեվուս, վուլվովագինալ ստենոզ ր դիսպարեունիա։ ՍՋՀ-ի և ՏԷՆ-ի ժամանակ կարող է ներառվել շնչափողի, բրոնխների կամ ստամոքսաղիքային տրակտի էպիթելը ։ Ակնային ախտանիշները ՏԷՆ-ի ժամանակ ամենահաճախ հանդիպող բարդությունն է` ՏԷՆ-ով 20–79% մարդկանց մոտ, նույնիսկ նրանց մոտ ովքեր չեն ունեցել անմիջական ակնային դրսևորումներ։ Կարող է ներառել աչքերի չորություն, լուսավախություն (ֆոտոֆոբիա), սինբլեֆարոն, եղջերաթաղանթի սպիավորում կամ քսերոզ, տրիխիազ, տեսողության սրության իջեցում և կուրություն ։
Արտաքին հղումներ
Կատեգորիա:Հազվադեպ հանդիպող հիվանդություններ Կատեգորիա:Համախտանիշներ Կատեգորիա:Անհետաձգելի բուժօգնություն
Kanal D (այլ կիրառումներ)
Kanal D, կարող է վերաբերել՝
Անգլո-հայկական միություններ
Անգլո-հայկական միություններ, 19-րդ դարի 90-ական թթ. հայ ժողովրդի իրավունքների պաշտպանության համար ստեղծված անգլիական հասարակական-քաղաքական կազմակերպություններ։ Դրանց մեջ ընդգրկված էին բրիտանական կառավարության ու պառլամենտի անդամներ, հասարակական ու կրոնական գործիչներ։ Անգլո-հայկական միությունը հիմնել է Ջ. Բրայսը, 1893 թվականին։ Նրա նախագահն էր անգլիական պառլամենտի անդամ Ֆ. Սթիվենսոնը, պատվավոր քարտուղարը՝ կառավարության գանձապետ Է. Էթկինը։ Միությունը գտնվում էր լիբերալ կուսակցության ազդեցության տակ։
Անգլո-հայկական միությունները զգալի աշխատանք էին տանում արևմտահայությանը նյութական օգնություն կազմակերպելու գործում, մամուլում լուսաբանում էին Օսմանյան կայսրությունում հայերի ծանր վիճակը, Հայկական հարցի լուծման հնարավոր ուղիները և այդ իմաստով ճնշում գործադրում բրիտանական կառավարության վրա՝ այդ քաղաքականությունը արդյունավետ դարձնելու համար։
Ծանոթագրություններ
Կատեգորիա:Միություններ Կատեգորիա:Հայոց ցեղասպանություն
Աշոտ Հովհաննիսյան (նկարիչ)
Աշոտ Ադամի Հովհաննիսյան (Դեղձ Աշոտ), հայ նկարիչ, ՀՀ վաստակավոր նկարիչ (1990)։
Կենսագրություն
Աշոտ Ադամի Հովհանիսյանը ծնվել է 1929 թվականի հունվարի 6-ին, Մայիսյան գյուղում։ Աշխատանքները գտնվում են Ժամանակակից արվեստի թանգարան (Երևան), Հայաստանի ազգային պատկերասրահում, Հայաստանի և արտերկրի տարբեր մասնավոր հավաքածուներում ։
Երկրաչափական սկզբունքներ
Աշոտ Հովհաննիսյանը մի քանի տարի շարունակ աշխատել է մի շարքի վրա, որը կատարել է հստակ երկրաչափական սկզբունքով՝ կտավնեի մակերեսը բաժանելով հավասարաչափ քառանկյունների։ Լավագույն ստեղծագործություններից է «Հայր ու որդի», «Մայրություն», «Հացատուն», «Մինաս Ավետիսյանի դիմանկարը», «Կեսօր», «Կեսօր», «Խնոցի», «Սեր», «Պատրանք» և այլն։ Այս աշխատանքներում դեկորատիվ ֆոնի վրա ասես սոսնձվաշ լինեն երկրաչափական անջատ ձևերից կազմված խոշոր դեմքեր, մանր ֆիգուրներ և առարկաներ։
Ստեղծագործական գործունեություն
Թեմատիկ-կոմպոզիցիոն պատկերների, դիմանկարների, նատյուրմորտների և բնանկարների հեղինակ է։ Սկզբնական շրջանի գեղանկարչորեն հագեցած, նյութեղեն, ընդգծված արտահայտչականությամբ բնորոշվող Հովհաննիսյանի ստեղծագործությունը («Նատյուրմորտ», 1967 թ․, «Ավլող կինը», 1969 թ․, «Ինքնադիմանկար», 1970 թ․) հետագայում ձեռք է բերել գծային զուգորդումներով հարուստ նկարագիր («Երեխայով մայրը», 1975 թ․, «Ալմիրա», 1970 թ․, «Հանդիպում», 1973 թ․)։ Հեղինակ է նաև ծիսական բնույթի հոգևոր թեմատիկ կոմպոզիցիոն կտավների («Աշխատանքից հետո», 1975 թ․, «Գաղտնի խորհուրդ», 1977 թ․), որոնք աչքի են ընկնում խորը հոգեբանական մեկնաբանումներով, դիմանկարների՝ «Մինաս», 1984, «Արշիլ Գորկի», 1985։
Ցուցահանդեսներ
Մասնակցել է հանրապետական, միութենական, միջազգային (Փարիզ, Միլան, Լիսաբոն) ցուցահանդեսների։
1987 թվականին անհատական ցուցահանդես է ունեցել Երևանում։
Արտաքին հղումներ
Կատեգորիա:Հայ նկարիչներ Կատեգորիա:ՀՀ վաստակավոր նկարիչներ
Le Voyage en Arménie (այլ կիրառումներ)
Le Voyage en Arménie, կարող է վերաբերել՝
Monster (այլ կիրառումներ)
Monster, կարող է վերաբերել՝
Ղվարելծղալ
Ղվարելծղալի (ყვარელწყალი), գյուղ Վրաստանում։ Գտնվում է Կախեթի մարզի Ախմետայի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 295 մարդ, մեծամասնությունը՝ վրացիներ (60,3 %)։
Ծանոթագրություններ
Կատեգորիա:Վրաստանի գյուղեր Կատեգորիա:Ախմետայի շրջան
Kiss and Make Up
«Kiss and Make Up», անգլիացի երգչուհի Դուա Լիպայի և հարավկորեական Blackpink խմբի երգը Դուա Լիպայի Dua Lipa: Complete Edition (2018) ստուդիական ալբոմի համար։ Ավստրալիայում երգը ստացել է ոսկե հավաստագիր։ 2019 թվականի հուլիսի դրությամբ տեսահոլովակը յություբում հավաքել է ավելի քան 120 միլիոն դիտում և Spotify-ում` 280 միլիոն լսումներ։
Ստեղծում
Երգը գրվել է Դուայի, Չելսի Գրամսի, Մաթյե Ժոմֆ-Լեպինի, Մարկ Վինսենի, Թեդդի Փաքի և Banx & Ranx-ի կողմից ։
Առևտրային հաջողություն
«Kiss and Make Up»-ը Մեծ Բրիտանիայի սինգլների հիթ-շքերթում զբաղեցրել է 36-րդ հորիզոնականը, Blackpink-ը դարձնելով քեյ փոփ առաջին կանացի խումբը, որը հասել է հիթ-շքերթի 40-րդ հորիզոնականին ։ Երգը ամերիկյան Billboard Hot 100-ում առաջին շաբաթվա ընթացքում վաճառվել է 11 000 օրինակով՝ դառնալով Blackpink-ի երկրորդ ձայնասկավառակը հիթ-շքերթում և Լիպայի յոթերորդ ձայնասկավառակը ։ 2019 թվականի մարտին այն ստացել է ոսկե հավաստագիր Ավստրալիայում։ Նաև գլխավորել է հիթ-շքերթները Մալայզիայում և Սինգապուրում։
Ծանոթագրություններ
Կատեգորիա:Երգեր այբբենական կարգով Կատեգորիա:Դուա Լիպայի երգեր Կատեգորիա:2018 երգեր Կատեգորիա:Blackpink խմբի երգեր
Վոդվան
Վոդվան (Vaudevant), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 211 մարդ, բնակչության խտությունը` 16.93 մարդ/կմ²։ Բնակավայրը զբաղեցնում է 12.46 կմ² տարածք։
Աշխարհագրություն
Գտնվում է Փարիզ քաղաքից 460 կմ հարավ, Լիոն քաղաքից` 75 կմ հարավ, Պրիվա քաղաքից` 45 կմ հյուսիս։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 125 աշխատունակ (15-64 տարեկան) բնակիչ, որոնցից ակտիվ էին 91-ը, իսկ ոչ ակտիվները` 34։ Ակտիվության ցուցանիշը կազմում է 72,8 %։ 91 աշխատունակ մարդկանցից աշխատել է 81 անձ (48 տղամարդ և 33 կին)։ Գործազուրկ են եղել 10 անձ (5 տղամարդ և 5 կին)։ 34 անաշխատունակներից 9-ը եղել են աշակերտներ կամ ուսանողներ, 15-ը` թոշակառուներ, իսկ 10-ը չեն աշխատել տարբեր պատճառներով ։
Կուրնա (լիճ)
Կուրնա կամ  Կուրնաս  (λίμνη Κουρνά), Կրետե կղզու ամենամեծ քաղցրահամ լիճը։ Գտնվում է Լեֆկա - Օրի լեռնաշղթայի արևելյան լանջին, Հանեա քաղաքից 48 կմ դեպի հարավ - արևելք։ Լճի շրջագիծը մոտ 3.5 կմ է, մակերեսը՝ 1.2 քառակուսի կիլոմետրից մի փոքր ավելի, առավելագույն խորությունը` 25 մետր։ Լճի հատակը ծովի մակարդակից ցածր է 3 մետր։ Լճից հոսում է Արմիրոս գետը։
Միջնադարում լիճը կրել է Կորեսիա (Koresia lake, Λιμνη Κορησσία) անվանումը, քանի որ մոտակայքում եղել է Աթենաս Կորեսիացուն նվիրված տաճարը։ Ներկայիս անվանումը արաբերենից թարգմանվում է «լիճ»։ Լիճն ընդգրկված է եվրոպական բնապահպանական «Natura 2000» ծրագրում։ Այստեղ բազմանում են կրիաներ։
Լճից հարավ՝ Կերատիդա կոչվող վայրում է գտնվում Կուրնա քարանձավը, որը հայտնաբերվել է 1961 թվականին։ Քարանձավն ունի մի քանի մուտք ։
Հունաստանի ազգային կոնսերվատորիա
Պատմություն
Տարիներ շարունակ Հունաստանի ազգային կոնսերվատորիան եղել է միակ կրթական և մշակութային հաստատությունը Հունաստանում, որը ունեցել է տարբեր մասնաճյուղեր հունաշատ այլ երկրներում։ Հունաստանի ազգային կոնսերվատորիայի մասնաճյուղեր կան նաև Եգիպտոսում և Կիպրոսում։
Մի շարք հայտնի նկարիչներ համագործակցել են կոնսերվատորիայի հետ։ Նրանցից նշանավորներն են Մարիա Կալլասին, Գաբրիել Պիերնեն, Դիմիտրիս Միտրոպուլոսը և Աբրահամ Թեոդորոպուլոսը։ Կոնսերվատորիայի նշանավոր շրջանավարտներից են Մարիա Կալասին, Լեոնիդաս Կավակոսը, Ագնես Բալցան և այլք։
Ծանոթագրություններ
Կատեգորիա:Հունաստանի համալսարաններ
Շանբերան
Շանբերան, (Antirrhinum), առյուծաբերան, խլածաղկազգիների ընտանիքի միամյա կամ բազմամյա դեկորատիվ խոտաբույսերի ցեղ։ Հայտնի է մոտ 40 տեսակ։ ՀՀ-ում մշակության մեջ՝ 1 տեսակ՝
Տեսակներ
Հայտնի է Շանբերանի շուրջ 40 տեսակ՝ տարածված Հյուսիսային կիսագնդում։ Հայաստանում մշակվում է խոշոր շանբերանը։
Խորխել
Խորխել (ხორხელი), գյուղ Վրաստանում։ Գտնվում է Կախեթի մարզի Ախմետայի շրջանում։
Շանբերան
Կենսաբանական նկարագիր
Նշված տեսակը միամյա կամ բազմամյա խոտաբույս է, ցողունի բարձրությունը՝ 30-ից 60 սմ։ Տերևները նշտարաձև են, ծաղիկները՝ խոշոր, երկշուրթ, կարճ ծաղկակոթերով, կարմիր, դեղին կամ սպիտակ։ Սերմերը ձվաձև են, կնճռոտ։ Ծաղկաբույլը հասկանման է, ծաղիկները՝ խոշոր, երկշուրթ, կարճ ծաղկակոթերով, կարմիր, դեղին, սպիտակ և այլն։ Սերմերը մանր են, ձվաձև, կնճռոտ։
Խորխել
Դիրք
Գյուղը գտնվում է ծովի մակարդակից 520 մետր բարձրության վրա։ Շրջկենտրոն Ախմետայից հեռու է 14 կմ։
Շանբերան
Կիրառում
Պարտեզագործության մեջ օգտագործվում են հատկապես խոշոր և վառ ծաղիկներ ունեցող տարատեսակները, գաճաճները՝ ծաղկաթմբերի գազոնների, ծաղկազարդման համար։ Լայնորեն կիրառվում է նաև գենետիկական հետազոտություններում։
Խորխել
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 267 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ախմետայի շրջան
Շանբերան
Արտաքին հղումներ
Կատեգորիա:Բույսեր այբբենական կարգով Կատեգորիա:Խլածաղկազգիներ
Perfume (երգ)
Perfume, ամերիկացի երգչուհի Բրիթնի Սփիրսի Britney Jean 8-րդ ստուդիական ալբոմի երկրորդ սինգլն է, որը թողարկվել է 2013 թվականի նոյեմբերի 4-ին ։ Երգի հեղինակները Բրիթնի Սփիրսը և Սիան են։
Ստեղծման պատմություն
Good Morning America և Britney: Piece of Me շոուի ժամանակ Սփիրսը հայտարարել է, որ նոր ալբոմի երգերից իր ամենասիրած երգը «Perfume»-ն է։ Երգը պատմում է, որ ընկերոջ նախկին ընկերուհին զգում է նրա օծանելիքի բույրը։ Երկրորդ սինգլի ընտրության ժամանակ Սփիրսը, իր թիմը և RCA Records-ի նախագահը դիտել են ամենալավ երգերը և ընտրել են «Perfume»-ն՝ գովաբանելով Սփիրսի վոկալային տվյալները։
Կոմպոզիցիա
Այս սինգլում, ինչպես և նախորդում՝ « Work Bitch», օգտագործվել է էլեկտրոփոփ ժանրը։
Տեսահոլովակ
Ի տարբերություն «Work Bitch» երգի տեսահոլովակի՝ այս երգում կա սյուժե։ Սյուժեում տեսնում ենք սիրային եռանկյունի՝ Բրիթնին անց է կացնում ժամանակը ընկերոջ հետ, ով գաղտնի հանդիպում է իր նախկին ընկերուհու հետ։ Եվ նա ցանկանում է, որ այդ աղջիկը որսա իր օծանելիքի բույրը։ Տեսահոլովակի պրեմիերան կայացել է 2013 թվականի դեկտեմբերի 10-ին Յություբում։
Քնադատների կարծիքներ
Քննադատների կողմից կոմպոզիցիան ստացել է դրական կարծիքներ, Սփիրսին գովաբանել են՝ լավ վոկալային տվյալների և երգի երաժշտության համար։
Հիթ-շքերթներ
«Perfume»-ն չի ունեցել կոմերցին հաջողություններ։ Համապատասխանաբար դա ազդել է հիթ-շքերթի տեղի վրա։ Երգը չի ընդգրկվել բրիտանական հիթ-շքերթում, իսկ ամերիկյան Billboard Hot 100-ում զբաղեցրել է պիկ դիրք՝ #76-ը։
Ծանոթագրություններ
<references group="" responsive="1">
Կատեգորիա:Սինգլներ այբբենական կարգով Կատեգորիա:2013 երգեր Կատեգորիա:Բրիթնի Սփիրսի երգեր Կատեգորիա:Բրիթնի Սփիրսի ալբոմներ
Մատիտի թեստ (Հարավաֆրիկյան Հանրապետություն)
Խնդիրն այն էր, որ այդ ժամանակաշրջանում երկրում զգալի տոկոս էր կազմում խառը ծագման բնակչությունը։ Դեռ ավելին, 18-19-րդ դարերում աֆրիկաներների շրջանում հազվադեպ չէին սեռական հարաբերությունները սևամորթերի հետ, քանի որ վերաբնակիչների կանայք քիչ էին և չէին հերիքում։ Ռասիզմը սկսեց արմատավորվել նրանց շրջանում խոշոր ագրարային տնտեսությունների ստեղծման հետ մեկտեղ, որտեղ աշխատում էին սևամորթ ստրուկներ, ինչպես նաև կոսաների և զուլուսների միջև սահմանային պատերազմների հետևանքով։
Հաճախակի միևնույն ընտանիքի անդամները թեստի արդյունքում կարող էին դասվել տարբեր ռասայական խմբերի, որի հետևանքով էլ ստիպված էին ապրել առանձին ։ Նմանատիպ օրինակ (թեստի արդյունքում) է ներկայացված «Մաշկը» (2009) ֆիլմում, որտեղ Սանդրա Լեյնգը, ծնված լինելով սպիտակամորթ ծնողների ընտանիքում, ուներ դեմքի մաշկի որոշակի աֆրիկյան թուխ գույն։ Թեստի արդյունքներով աղջիկը դասվել էր «գունավորների» խմբին։ Չնայած հետագայում գենետիկական թեստի արդյունքներով հիմնավորվեց նրա ազգակցական կապը հոր հետ, սակայն աղջիկը ստիպված էր լքել ծնողներին և ընտանիք կազմել սևամորթի հետ ։
Թեստը կարող էր կիրառվել նաև այն սևամորթերի նկատմամբ, ովքեր ցանկանում էին անցնել «գունավորների» խումբ, մատիտը ամեն դեպքում մնում էր մազերի մեջ, բայց երբ այն ընկնում էր, երբ փորձարկվողը գլուխը թափ էր տալիս, այդ դեպքում նա վերաորակավորվում էր որպես «գունավոր» ։
Թեստի կիրառումը ձևականորեն դադարեցվեց 1994 թվականին ապարտհեյդի վերացման հետ կապված։ Ներկայումս այդ տերմինը լայնորեն օգտագործվում է հարավաֆրիկյան մամուլում և գրականության մեջ, որպես ռասայական նախապաշարմունքների խորհրդանիշ։
Ծանոթագրություններ
Կատեգորիա:Ապարտհեյդ
Արեգագետ
Արեգագետ, գետ Հայաստանի Շիրակի մարզում, Եղնաջուր գետի ձախ օժանդակը։ Սկիզբ է առնում Զարիշատի լեռների հարավային լանջերից և Գառնառիճ գյուղի հյուսիսային մասում միախառնվում մայր գետին։ Երկարությունը 8 կմ է ։
Ծանոթագրություններ
Կատեգորիա:Շիրակի մարզի գետեր Կատեգորիա:Եղնաջուր գետի վտակներ
Շանդունի թերակղզի
Շանդունի թերակղզի, թերակղզի Չինաստանի արևելքում։
Աշխարհագրություն
350 կմ մտնում է Դեղին ծովի մեջ։ Մակերևույթը լեռնոտ է, ափերը կտրտված են ծոցերով։ Բարձրությունը մինչև 923 մ է։ Լեռները ծածկված են թփուտներով։ Ափամերձ և միջլեռնային հարթավայրերը խիտ են բնակեցված։
Արդյունաբերություն
Կան ցորենի, գետնանուշի, ծխախոտի ցանքատարածություններ, մրգատու այգիներ։ Շանդունում են Ցինդաո, Ցանտայ, Վեյհայ նավահանգիստները։
Նիդերլանդերենի հուշարձան
Նիդերլանդերենի հուշարձան (Nederlandse taalmonument), գտնվում է հարավաֆրիկյան Բյուրգերսդորպ քաղաքում և համարվում է նիդերլանդերենին նվիրված միակ հուշարձանը։ Հուշարձանի վրա գրված է «Հոլանդերենի հաղթանակը» (De overwinning van de Hollandsche taal):
Հուշարձանը բաղկացած է առանձին պատվանդանների վրա կանգնած ծալազարդ զգեստով երկու կանացի քանդակներից, որոնցից մեկն իրենից ներկայացնում է բնօրինակ, բայց հետագայում ավերված քանդակ, երկրորդը բրիտանացիների կողմից նվիրված կրկնօրինակն է։ Կողքերին կան վահանակներ, որոնց վրա նշված է ամսաթիվ, անվանում և այլ տեղեկատվություն։
Ավերում և վերականգնում
1899 թվականին Մեծ Բրիտանիան պատերազմ հայտարարեց բուրական պետություններին, Տրանսվաալին և Օրանժ հանրապետությանը։ 1901 թվականին արձանն ավերվեց բրիտանացիների կողմից, իսկ բեկորները ծովը նետվեցին։ Երկրորդ Բուրական պատերազմում հաղթանակից հետո բրիտանացիները որոշեցին վերականգնել արձանը։ 1907 թվականին նույն տեղում կանգնեցվեց արձանի կրկօրինակը, քանի որ նիդերլանդերենը կրկին դարձավ Հարավային Աֆրիկայի պաշտոնական լեզուն (անգլերենի հետ մեկտեղ)։ Հին հուշարձանն առանց գլխի և ձեռքերի պատահաբար գտնվեց 1939 թվականին, Քինգ Ուիլյամս Թաուն քաղաքի մոտակայքում գտնվող աղբավայրում և վերադարձվեց իր նախկին տեղը։
Արտաքին հղումներ
Կատեգորիա:ՀԱՀ-ի հուշարձաններ Կատեգորիա:Հոլանդերեն
Լյոզ
Լյոզ (Leuze), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Իրսոն կանտոնի կազմի մեջ։ Համայնքի շրջանն է հանդիսանում Վերվենը։
Համայնքի INSEE ծածկագիրն է 02425։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 162 մարդ։
Աղբյուրներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Սոցիալական կոնֆլիկտ
Սոցիալական կոնֆլիկտը հանդիսանում է մարդկանց, սոցիալական խմբերի, հասարակության հարաբերություններում առկա հակասությունների զարգացման բարձրագույն փուլ, որը բնութագրվում է փոխազդեցության ենթարկվող հետաքրքրությունների, նպատակների և փոխգործակցության սուբյեկտների դիրքորոշումների միջոցով։ Կոնֆլիկտները կարող են լինել թաքնված կամ հստակ, բայց դրանք միշտ հիմնված են երկու կամ ավելի կողմերի միջև համաձայնության բացակայության վրա։ Գիտական գիտելիքների ոլորտում գոյություն ունի առանձին գիտություն, որը վերաբերում է կոնֆլիկտներին։
Կոնֆլիկտը հակադիր նպատակների, դիրքերի և սյուբեկտների փոխգործակցության բախումն է։ Դրա հետ մեկտեղ, կոնֆլիկտը  հասարակության մեջ մարդկանց փոխազդեցության ամենակարևոր կողմն է։ Դա սոցիալական գործողությունների պոտենցիալ կամ փաստացի սյուբեկտների միջև հարաբերությունների ձև է, որի շարժառիթը պայմանավորված է հակառակ արժեքներով և նորմերով, հետաքրքրություններով և կարիքներով։ Սոցիալական կոնֆլիկտի էական կողմն այն է, որ այդ սյուբեկտները գործում են կոնֆլիկտի ազդեցության տակ ձևափոխված (ամրապնդված կամ ոչնչացված) լայն ցանցի շրջանակներում։ Եթե շահերը բազմաբնույթ են և հակառակը, նրանց առճակատումը լինելու  է տարբեր գնահատականների զանգվածում, նրանք իրենք իրենց համար «բախման դաշտ» կգտնեն, իսկ առաջադրված պահանջների ռացիոնալության աստիճանը շատ պայմանական է և  պատասխանատու։
Սոցիալական կոնֆլիկտների պատճառները
Սոցիալական կոնֆլիկտների պատճառը հենց սահմանման մեջ է` դա առանձին անհատների կամ խմբերի միջև առճակատումն է, որոնք ունենում են սոցիալապես կարևոր նշանակություն։
Սոցիալական կոնֆլիկտների տեսակները
Ռալֆ Գուստավ Դարենդորֆը դասակարգում է սոցիալական կոնֆլիկտները հետևյալ կերպ՝
1.Կոնֆլիկտների փոխազդեցությունը մասնակիցների քանակով.
2. Ըստ ուղղվածության հակամարտական փոխգործակցության՝
Առավել տարածված է ուղղահայաց և խառըկոնֆլիկտները, որոնք կազմում են միջինը 70-80 % - ը բոլոր կոնֆլիկտներում։
3. Ըստ ծագման աղբյուրի՝
4. Իր գործառույթների առումով `
5. Հոսքի տևողությամբ՝
6. Իր ներքին բովանդակությամբ՝
7. Ըստ մեթոդների և միջոցների թույլտվության կոնֆլիկտները լինում են խաղաղ և զինված,
8. Կոնֆլիկտներն առաջանում են տնտեսական, քաղաքական, ընտանեկան-կենցաղային, արտադրական, հոգևոր, բարոյական, իրավական, բնապահպանական, գաղափարական խնդիրների շուրջ,
9. ձևով `ներքին և արտաքին,
11. Ծավալով՝ գլոբալ, տեղական, տարածաշրջանային, խմբային և անձնական,
12. Ըստ օգտագործված միջոցների `բռնի և ոչ բռնություն,
13. Հասարակության զարգացման վրա ազդող `առաջադեմ և ռեգրեսիվ,
14. Հասարակական կյանքի բնագավառներում `տնտեսական (կամ արդյունաբերական), քաղաքական, էթնիկ,
Ըստ Դ. Կատցի տիպաբանության դասակարգման՝
Ծանոթագրություններ
Կատեգորիա:Կոնֆլիկտ
Արդեչ (լեռնագագաթ)
Արդեչ, լեռնագագաթ Վայոց ձորի մարզում, Վայքի լեռների ճյուղավորություններում, Արփա գետի ձախափնյակում, Գնիշիկ գյուղից 3 կմ հյուսիս։ Բարձրությունը 2351 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Վայոց ձորի մարզի լեռներ
Վեռնոն (Արդեշի գավառ)
Վեռնոն (Vernon), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 218 մարդ, բնակչության խտությունը` 58.76 մարդ/կմ²։ Բնակավայրը զբաղեցնում է 3.71 կմ² տարածք։
Աշխարհագրություն
Գտնվում է Փարիզ քաղաքից 510 կմ հարավ, Լիոն քաղաքից` 150 կմ հարավ, Պրիվա քաղաքից` 39 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 133 աշխատունակ (15-64 տարեկան) բնակիչ, որոնցից ակտիվ էին 87-ը, իսկ ոչ ակտիվները` 46։ Ակտիվության ցուցանիշը կազմում է 65,4 %։ 87 աշխատունակ մարդկանցից աշխատել է 73 անձ (30 տղամարդ և 43 կին)։ Գործազուրկ են եղել 14 անձ (9 տղամարդ և 5 կին)։ 46 անաշխատունակներից 7-ը եղել են աշակերտներ կամ ուսանողներ, 24-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Արգելաձոր (գետ)
Արգելաձոր, գետ Սյունիքի մարզում, Սյունիքի բարձրավանդակում, Որոտանի ձախ օժանդակը։ Սկիզբ է առնում Ծղուկի լեռներից և Սառնակունք գյուղից 2 կմ հարավ միանում մայր գետին։ Երկարությունը 20 կմ է ։
Ծանոթագրություններ
Կատեգորիա:Սյունիքի մարզի գետեր Կատեգորիա:Որոտան գետի վտակներ
Ալի բեկ Հուսեյնզադե
Կենսագրություն
Ալի բեկ Հուսեյնզադեն ծնվել է 1864 թվականի փետրվարի 24-ին Սալյանում։ Նա իր ընտանիքի հետ տեղափոխվեց Թբիլիսի երբ նա երիտասարդ էր։ 1875-1885 թվականներին սովորել է Թբիլիսիի գիմնազիայում։ Ուսանող տարիներին նա սովորել է թուրքերեն, պարսկերեն, արաբերեն, գերմաներեն և ռուսերեն։ 1911 թվականին Ստամբուլում ամուսնացած է Էթիյյե խանումի հետ ։
1903 թվականին Ալի Բեկը վերադարձալ է Ադրբեջան և յոթ տարի ապրել է Բաքվում:։ Ադրբեջան վերադառնալուց հետո Հուսեյնզադեն սկսել է աշխատել «Քասպի» թերթում։ 1906 թվականին Ալի բեկ Հուսեյնզադեն սկսեց «Ֆյուզաթ» ամսագրի հրատարակությունը։ 1918 թվականին Ալի բեկը եկավ Ադրբեջան և մասնակցեց նոր պետության ստեղծմանը ։
ԱԺՀ-ի փլուզումից հետո Ալի Բեկ Հուսեյնզադեն ընդմիշտ տեղափոխվեց է Թուրքիա։ Թուրքիայում, Ալի բեկը Հուսեյնզադեն հիմնականում զբաղվել է բժշկության։ Ստամբուլի համալսարանում բժշկության պրոֆեսոր էր ։
Ալի բեկ Հուսեյնզադեն մահացավ 1940 թվականի մարտի 17-ին։
Ծանոթագրություններ
Կատեգորիա:Պանթյուրքիստներ Կատեգորիա:Դրոշ ստեղծողներ
Ռոդրիգո Գոիս
Ռոդրիգո Գոիս (Rodrygo Goes, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Ռեալ Մադրիդի կազմում։ Խաղում է հարձակվողի դիրքում ։
Սանտոս
Ռոդրիգոն Սանտոսի ակադեմիայի սան է ։ 2017 թվականի հուլիսի 21-ին նա կնքեց իր առաջին պայմանագիրը ակումբի հետ՝ նախատեսված մինչև 2022 թվականը ։ Իր պրոֆեսիոնալ դեբյուտը նշեց 2017 թվականի նոյեմբերի 4-ին՝ Ատլետիկո Մինեյրոյի դեմ խաղում ։ Իր առաջին գոլը խփեց 2018 թվականի հունվարի 26-ին՝ Պոնտե Պրետայի դեմ խաղում ։ Իր առաջին հանդիպումը Լիբերտադորեսի գավաթում Ռոդրիգոն անցկացրեց մարտի 1-ին՝ Ռեալ Գարսիլասոյի դեմ խաղում ՝ 17 տարեկան և 50 օրական հասակում դառնալով Սանտոսի պատմության ամենաերիտասարդ ֆուտբոլիստը, ով խաղադաշտ է դուրս եկել այս մրցաշարում ։ Մարտի 15-ին՝ Նասիոնալի դեմ խաղում նա խփեց իր առաջին գոլը Լիբերտադորեսի գավաթում ՝ 17 տարեկան և 67 օրական հասակում դառնալով ամենաերիտասարդ բրազիլացին, ով գոլի հեղինակ է դարձել այս առաջնությունում ։
Իր առաջին գոլը Սերիա A-ում Ռոդրիգոն խփեց 2018 թվականի ապրիլի 15-ին՝ Սեարայի դեմ խաղում ։ Հունիսի 3-ին՝ Վիտորիայի դեմ խաղում նա հետ-տրիկ ձևակերպեց 9 րոպեի ընթացքում, ինչպես նաև գոլային փոխանցում տվեց Գաբրիել Բարբոզային՝ օգնելով Սանտոսին հաղթել 5-2 հաշվով  ։ 2017-18 մրցաշրջանում բրազիլացին անցկացրեց 32 հանդիպում՝ դառնալով 9 գոլի հեղինակ։ 2018 թվականի հուլիսի 26-ին Ռոդրիգոն ստացավ 9 համարի մարզաշապիկը՝ նախկին 43-ի փոխարեն ։ 2019 թվականին նա վերցրեց 11 խաղահամարը, որը նախկինում կրել էր Նեյմարը ։ Մայիսի 12-ին բրազիլացին գոլի և 2 գոլային փոխանցման հեղինակ դարձավ Վասկո դա Գամայի դեմ խաղում՝ օգնելով իր թիմին հաղթել 3-0 հաշվով ։ Սանտոսի կազմում Ռոդրիգոն անցկացրեց 80 հանդիպում՝ դառնալով 17 գոլի հեղինակ։
Ռեալ Մադրիդ
2018 թվականի հունիսի 15-ին Ռոդրիգոն պայմանագիր կնքեց Ռեալ Մադրիդի հետ՝ նախատեսված մինչև 2025 թվականը  ։ Ակումբը նրա համար վճարեց 45 միլիոն եվրո  , և բրազիլացին Ռեալին միացավ 2019 թվականի հունիսին  ։